Арӡынба: Қырҭтәылеи Аԥсни рҳәааҟны аҭагылазаашьа ҭышәынтәалоуп
© Sputnik / Марианна Кубрава Граница по реке Ингур
© Sputnik / Марианна Кубрава
Қырҭтәылеи Аԥсни рҳәааҟны аушьҭырҭатә ҭыԥ "Егры" даҭааит Аԥсны АдәАР рминистр Инал Арӡынба.
АҞӘА, нанҳәа 21 – Sputnik. Қырҭтәылеи Аԥсни рҳәааҟны аҭагылазаашьа ҭышәынтәалоуп ҳәа уҳәар шалшогьы, иҟоуп угәы змырҭынчша адыррақәагьы ҳәа иҳәеит Инал Арӡынба.
"Ибзианы иаҳбарҭоуп Қырҭтәыла абџьар аиӷьтәра иақәнарӡуа аԥара акыр ишырацәоу. Ари ҳара угәы змырҭынчуа акоуп. Угәы змырҭынчуа акоуп иахьанӡа амч ахамырхәараз аиқәшаҳаҭра рнапы ахьаҵармыҩуа. Угәы змырҭынчуа акоуп ақырҭуа радикалтә еибашьцәа Украина афашизми анеонацизми ахьырыхьчо", – иҳәеит Арӡынба.
Иара инаҵшьны иазгәеиҭеит Саакашвили иеиԥш зеиԥшу ауаа урҭ архәҭақәа ишырзыԥшу, амчра дырхынҳәырц, америкаа рнапынҵала аҳәааҿ апровокациақәа ҟаҵаны бџьаршьҭыхлатәи аиҿагылара хдыртырц.
"Иаҳаракыра Саакашьвили, ани аилымга, саҭашәымҵан сҳәашьаз, аха деиҭахынҳәыр, иус наигӡар игәҭакуп. Ҳәарада, иарбанзаалак цкык шизыҟамҵо еилкаауп аха. Ҳара иахьа иаҳус хаданы иҟоу аоперативтә информациа аизгароуп, аналитика аҟаҵароуп, алкаақәа инарықәыршәаны аӡбамҭақәа рыдкылароуп", - иҳәеит аминистр.
Инал Арӡынба иазгәеиҭеит жәларбжьаратәи ашәарҭадара асистема абгара ишаҿу.
"Иахьа еиуеиԥшым аҳәаатә еиԥыларақәа рҿы аибарххарақәа ыҟоуп. Иаҳҳәап, белоруссиа-польшатәи аҳәааҿ. Аиадертә арсеналқәа Польша идыргылеит, Белоруссиа мраҭашәаратәи ахәҭаҿы. Уи зыдҳәалоу иахьатәи ашәарҭарақәа роуп", - иҳәеит Арӡынба.
Аԥсны арегион аҿи аахыҵ Кавкази аҭагылазаашьа иахылаԥшуеит.